Бадахас

Бадахас (па-гішпанску: Badajoz) — горад у Гішпаніі, аўтаномная супольнасьць Эстрэмадура, цэнтар аднайменнай правінцыі. Муніцыпалітэт знаходзіцца ў складзе раёну Бадахас. Разьмешчаны на мяжы з Партугаліяй. Найбуйнейшы горад Эстрэмадура. Насельніцтва ў 2010 годзе — 150 376 чалавек. Заснаваны мусульманскімі заваёўнікамі Гішпаніі ў 875 годзе. Эканоміка заснаваная на сэктары прадастаўленьня паслугаў. Маецца аэрапорт. Самы вядомы выхадзец — канкістадор Пэдра дэ Альварада. Гісторыя Археалягічныя знаходкі выяўленыя ў раёне Бадахаса былі прымеркаваны да бронзавага веку. Бадахас дасягнуў значэньня падчас панаваньня маўрытанскіх кіраўнікоў, як то халіфаў Амэядаў з Кордавы й Альмаравідаў і Альмахадаў з Паўночнай Афрыкі. З XVIII стагодзьдзя дынастыя Амэядаў кантралявала рэгіён аж да пачатку XI стагодзьдзя. Афіцыйнае заснаваньне Бадахаса мела месца ў 875 годзе калі мусульманскі шляхціч ібн Марван быў выгнаны Альмахадымі з Мэрыды. Пад панаваньнем ібн Марвана, горад стаўся рэзыдэнцыяй незалежнай дзяржавы, якая была скасавана толькі ў X стагодзьдзі. У 1021 ці, магчыма, у 1031 годзе горад стаў сталіцай маленькага мусульманскага царства. У 1086 годзе адбылося ўварваньне ў Бадахас хрысьціянаў на чале з Альфонса VI Кастыльскім, які заваяваў горад у маўраў. За таго, што ў 1067 годзе Альмаравіды вялі войны ў Марока, толькі ў 1147 годзе яны здолелі вярнуць горад пад свой кантроль. Бадахас быў захоплены Альфонса IX Леонскім 19 сакавіка 1230 году. Неўзабаве пасьля ягонай заваёвы, у часы Альфонса X, ў Бадахасе было створана біскупства й пабудаваны сабор Сан-Хуан Баўтыста. У 1336 годзе падчас кіраваньня горадам Альфонса XI войскі партугальскага караля Афонсу IV аблажылі Бадахас. Тым ня менш дзякуючы дапамозе гішпанцы здолелі нанесьці партугальцам паразу. Гарады-сябры Элваш, Партугалія Сантаранш, Партугалія Назарэ, Партугалія Блумэнаў, Бразылія Гранада, Нікарагуа Крыніцы Літаратура Ring, Trudy; Salkin, Robert M.; La Boda, Sharon Southern Europe // International Dictionary of Historic Places. — Fitzroy Dearborn Publishers, 1995. — ISBN 978-1-884964-02-2 O'Callaghan, Joseph F. A History of Medieval Spain. — Cornell University Press, 1983. — ISBN 978-0-8014-9264-8 Chisholm, Hugh Badajoz (city). — 11th ed.. — Cambridge University Press, 1911. O'Callaghan, Joseph F.; Kagay, Donald J.; Vann, Theresa M. Essays in Honor of Joseph F. O'Callaghan // On the Social Origins of Medieval Institutions. — BRILL, 1998. — ISBN 978-90-04-11096-0 Вонкавыя спасылкі Бадахас — сховішча мультымэдыйных матэрыялаў Афіцыйны сайт Турыстычная старонка